
ΝΟΜΟΣ ΥΠ'ΑΡΙΘ. 2118 (1) 


Μέτρα για την αντιμετώπιση της λειψυδρίας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΕκδΙδομε τον ακόλουθο Νόμο που ψήφισε η Βουλή: 

Άρθρο 1 

Περιορισμοί χρήσης νερού 

1. Απαγορεύεται η χρησιμοποίηση νερού της Ε.ΥΔ.Α.Π. 
για πότισμα δημόσιων και ιδιωτικών κήπων, κτημάτων 
και γενικώς χώρων πρασίνου, καθώς και για το γέμισμα 
δημόσιων και ιδιωτικών κολυμβητικών δεξαμενών (πισί¬ 
νες), με εξαίρεση τις κολυμβητικές δεξαμενές και χλοο- 
τάπητες αγωνιστικών χώρων δημόσιου ενδιαφέροντος 
για τα οποία αποφασίζει κατά περίπτωση ο Υπουργός 
Περιβάλλοντος, Χωροταξίας και Δημόσιων Έργων, ύ¬ 
στερα από αίτηση των ενδιαφερομένων. Απαγορεύεται, 
επίσης, το πλύσιμο αυτοκινήτων, πεζοδρομίων και α¬ 
νάλογων επιφανειών με χρήση σωλήνος ποτίσματος 
(λάστιχο). Στις περιπτώσιες παραβάσεων διακόπτεται 
η παροχή νερού από την Ε.ΥΔ.Α.Π. για χρονικό διάστημα 
από 2 μέχρι 10 ημέρες και επιβάλλεται πρόστιμο 10.000 
έως 100.000 δρχ. Σε περίπτωση υποτροπής τα ανωτέρω 
όρια διπλασιάζονται. 

2. Για τις επαγγελματικές καταναλώσεις είτε αυτές 
υπάγονται στο Γενικό Τιμολόγιο (κατηγορία 1) είτε στο 
Βιομηχανικό-Επαγγελματικό Τιμολόγιο (κατηγορία II). 
ορίζεται ανώτερο όριο κατανάλωσης 70% της αντίστοι¬ 
χης χρονικής περιόδου σύγκρισης. Εξαιρούνται τα πλυ¬ 
ντήρια αυτοκινήτων, για τα οποία το ανώτατο όριο 
κατανάλωσης ορίζεται σε ποσοστό 50% της αντίστοιχης 
περιόδου σύγκρισης. 


Για τις, καθ' υπέρβαση των άνω ορίων, καταναλώσεις, 
εφαρμόζεται αυξημένη ειδική τιμή νερού ίση με 2.500 
δρχ. ανά κυβικό μέτρο. Η ειδική αυτή τιμή μπορεί να 
αρθεί σε συγκεκριμένες περιπτώσεις με απόφαση του 
Δ.Σ. της Ε.ΥΔ.Α.Π., αν κριθεΐ ότι ήταν αδύνατο στον 
καταναλωτή να μην υπερβεί το ανώτατο όριο κατανά¬ 
λωσης. Μόνη η αυξημένη επαγγελματική δραστηριότητα 
του καταναλωτή δεν αποτελεί λόγο για τη μη εφαρμογή 
της ειδικής αυτής τιμής. 

3. Για παροχές, που εξυπηρετούν οικιακές κατανα¬ 
λώσεις, επιβάλλεται περιορισμός κατανάλωσης νερού 
ως εξής: 

α. Για το μέρος της τριμηνιαίας κατανάλωσης έως 

15 κυβικά μέτρα κανένας περιορισμός. 

β. Για το μέρος της τριμηνιαίας κατανάλωσης από 

16 μέχρι 50 κυβικά μέτρα περιορισμός 20%. 

γ. Για το μέρος της τριμηνιαίας κατανάλωσης από 
51 κυβικά μέτρα και άνω περιορισμός 40%. 

δ. Ανώτατο όριο τριμηνιαίας κατανάλωσης ορίζονται 
τα 100 κυβικά μέτρα νερού, 

Γ ία τις καθ' υπέρβαση των άνω ορίων καταναλώσεις 
των παραγράφων 3,γ και 3.δ εφαρμόζεται αυξημένη 
ειδική τιμή νερού ίση με 2,500 δρχ. ανά κυβικό μέτρο. 

Στις περιπτώσεις, κατά τις οποίες οι καταναλώσεις 
υπερβαίνουν τα ανώτατα όρια των παραγράφων 3,β, 
3.γ, και 3.δ του παρόντος άρθρου κατά ποσοστό πλέον 
του 15% η Ε.ΥΔ.Α.Π. δύναται μετά από απόφαση του 
διοικητικού συμβουλίου της, να διακόπτει την παροχή 
νερού για χρονικό διάστημα από 5 μέχρι και 15 ημέρες, 

4. Οι αρχές, στις οποίες υπάγονται δημόσια και 
^δημοτικά καταστήματα, σχολεία και οργανισμοί κοινής 

ωφέλειας, υποχρεούνται να λάβουν τα αναγκαία μέτρα 
για τη μείωση της κατανάλωσης νερού κατά 30%, ως 
προς τη χρονική περίοδο συγκρίσεως. 

Για τις καθ' υπέρβαση του άνω ορίου καταναλώσεις 
θα εφαρμόζεται αυξημένη ειδική τιμή νερού ίση με 2.500 
δρχ. ανά κυβικό μέτρο. 

Άρθρο 2 

Υπολογισμός περιόδου σύγκρισης - Καταγραφή 
καταναλωτών 

1. Ως χρονική περίοδος σύγκρισης των καταναλώ¬ 
σεων, για την επιβολή των περιορισμών (μειώσεων) του 

προηγούμενου άρθρου λαμβάνεται το δωδεκάμηνο από 
3 Φεβρουαρίου 1992 μέχρι 2 Φεβρουάριου 1993. 

2. α. Μειώσεις της κατανάλωσης, οι οποίες κατεγρά- 
φησαν κατά το χρονικό διάστημα από 1.7.1992 έως 
2.2.1993, οπότε εφηρμόσθη το κεφάλαιο Β' της υτϊ 
αριθ. Δ16γ/01/545/Γ/24.7.1992 κοινής απόφασης των 
Υπουργών Εθνικής Οικονομίας, Εσωτερικών και Περι¬ 
βάλλοντος, Χωροταξίας και Δημόσιων Έργων (Φ ΕΚ 518 
Β710.8.1992), υπολογίζονται και συμψηφίζονται - κατά 
τη διαδικασία έκδοσης των λογαριασμών της Ε.ΥΔ.Α.Π.- 
με τους επιβαλλόμενους από την παρούσα περιορι¬ 
σμούς, για κάθε κατηγορία κατανάλωσης και μέχρι συ- 
μπλήρώσεως των ανώτατων ορίων περιορισμών (μειώ¬ 
σεων). 

β. Οι εκπτώσεις για μειωμένη καταμετρούμενη κατα¬ 
νάλωση, που προβλέπονται από το κεφάλαιο Β' της 
αποφάσεως του προηγούμενου εδαφίου, καταργούνται. 

3. Κατά την εφαρμογή του παρόντος νόμου στην 
τρέχουσα περίοδο καταμέτρησης, τα ανώτατα όρια κα¬ 
τανάλωσης του προηγούμενου άρθρου προκύπτουν με 
αναλογική κατανομή της περυσινής κατανάλωσης μεταξύ 
των πριν και μετά την 3.2.1993 αντίστοιχων χρόνων 
της περιόδου καταμέτρησης. 

4. Όλοι οι καταναλωτές της Ε.ΥΔ.Α.Π. υποχρεούνται 
να συμπληρώσουν και να καταθέσουν στην Ε.ΥΔ.Α.Π. 
ειδικό έντυπο-δήλωση, εντός της οριζόμενης σε αυτό 
προθεσμίας, που αποστέλλεται από την Εταιρεία και 
στο οποίο δηλώνονται το είδος της χρήσης που εξυ¬ 
πηρετεί η παροχή, ο αριθμός και τα ονόματα των 
εξυπηρετούμενων από κάθε μετρητή μόνιμων μελών 
των οικογενειών και τα λοιπά ζητούμενα στο έντυπο- 
δήλωση στοιχεία. Οι Ο.Τ.Α., οι οποίοι διαχειρίζονται τη 
διανομή νερού της Ε.ΥΔ.Α.Π., υποχρεούνται για την 
αποστολή όμοιου εντύπου-δήλωσης και την καταγραφή 
των ως άνω στοιχείων των καταναλωτών τους Το 
ειδικό αυτό έντυπο-δήλωση υπέχει θέση υπευθύνου 
δηλώσεως κατά την έννοια του ν. 1599/1986 για όλες 
τις συνέπειες. Η μη υποβολή της δήλωσης ή η ανακριβής 
ή η ελλιπής συμπλήρωσή της μπορεί να επιφέρει επίσης 
διακοπή της παροχής νερού μέχρις ότου υποβληθεί 
ειλικρινής και πλήρης δήλωση. 

Άρθρο 3 

Επέκταση των διατάξεων περιορισμού χρήσης 
άδοτος σε Ο.Τ.Α. 

1. Οι διατάξεις των άρθρων του παρόντος εφαρμό¬ 
ζονται από τους Ο.Τ.Α. που διαχειρίζονται τη διανομή 
του νερού της Ε.ΥΔ.Α.Π. και για τους καταναλωτές 
τους. Όπου προβλέπεται αρμοδιότητα του Δ.Σ. της 
Ε.ΥΔ.Α.Π. νοείται αρμοδιότητα των οικείων οργάνων 
του δήμου ή της κοινότητας. 

2. Οι οργανισμοί τοπικής αυτοδιοίκησης (Ο.Τ.Α.), που 
διαχειρίζονται τη διανομή νερού της Ε.ΥΔ.Α.Π., υπο- 
χρεούνται με ενεργοποίηση τοπικών πηγών και εφαρ¬ 
μογή μέτρων να επιτύχουν μείωση της κατανάλωσης 
νερού ίση με 30%. Η Ε.ΥΔ.Α.Π. υποχρεούται επίσης 
να λάβει τα αναγκαία τεχνικά και άλλα μέτρα, ώστε οι 
παροχές νερού προς τους Ο.Τ.Α. να περιορισθούν στο 
70% των αντίστοιχων καταναλώσεων της συγκρινόμενης 
περιόδου. 


Άρθρο 4 

Ποινικές κυρώσεις 

Λαθραία υδροληψία από τα υδραγωγεία και τα δίκτυα 
μεταφοράς και διανομής ύδατος της Ε.ΥΔ.Α.Π. τιμω¬ 
ρείται με χρηματική ποινή 100.000 έως 1.000.000 δραχ¬ 
μές και φυλάκιση τουλάχιστον τριών μηνών. 

Άρθρο 5 
Εξουσιοδοτήσεις 

1. Με κοινές αποφάσεις των Υπουργών Εθνικής 
Οικονομίας, Εσωτερικών και Περιβάλλοντος, Χωροτα¬ 
ξίας και Δημόσιων Εργων μετά από πρόταση του Δ.Σ. 
της Ε.ΥΔ.Α.Π. μπορεί: 

α) Να αναστέλλεται το σύνολο ή μέρος των περιο¬ 
ριστικών μέτρων και να ανακαθορίζονται τα ανώτατα 
όρια κατανάλωσης νερού. 

β) Να καθορίζονται, για παροχές που εξυπηρετούν 
οικιακή κατανάλωση, ανώτατα όρια κατανάλωσης ανά 
μόνιμο κάτοικο νοικοκυριού. 

2. Με αποφάσεις του διοικητικού συμβουλίου της 
Ε.ΥΔ.Α.Π. είναι δυνατό να ρυθμίζονται τα κάθε είδους 
ειδικότερα τεχνικά ή λεπτομερειακά θέματα για την 
εφαρμογή των διατάξεων του παρόντος νόμου. 

Άρθρο 6 

Η ισχύς του παρόντος νόμου αρχίζει από 3 Φεβρουάριου 
1993. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 

Αθήνα, 3 Μαρτίου 1993 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΣΩΤΕΡΙΚΟΝ ΕΘΝΙΚΗΣ ΟΙΚΟΝΟΜΙΑΣ 

ΙΟ. ΚΕΦΑΛΟΓΙΑΝΝΗΣ ΣΤ. ΜΑΝΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΔΙΚΑΙΟΣΥΝΗΣ ΚΑΙ ΔΗΜΟΣΙΟΝ ΕΡΓΩΝ 

ΑΝΝΑ ΨΑΡΟΥΔΑ-ΜΠΕΝΑΚΗ ΑΧ. ΚΑΡΑΜΑΝΗΣ 

θεωρήθηκε και τέθηκε η Μεγάλη Σφραγίδα του Κράτους 

Αθήνα, 4 Μαρτίου 1993 

Η ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΝΑ ΨΑΡΟΥΔΑ-ΜΠΕΝΑΚΗ 


ΝΟΜΟΣ ΥΠ’ΑΡΙΘ. 2119 (2) 

Κύρωση Κώδικα διατάξεων «περί μητρώων αρμένων». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο Νόμο που ψήφισε η Βουλή: 

Άρθρο πρώτο 

Κυρώνεται ο Κώδικας διατάξεων "περί μητρώων αρ¬ 
μένων", του οποίου το κείμενο ακολουθεί, όπως κα- 

ταρτίσθηκε από την Ειδική Επιτροπή του άρθρου 1 του 
ν. 1084/1980. 

ΚΕΦΑΛΑΙΟ Α’ 

ΓΕΝΙΚΕΣ ΔΙΑΤΑΞΕΙΣ 

Άρθρο 1 

Τήρηση μητρώων αρρένων 

1. Σε κάθε δήμο ή κοινότητα του Κράτους τηρείται 
ειδικό βιβλίο, που ονομάζεται "μητρώο αρρένων - και 
οτο οποίο είναι γραμμένοι οι άρρενες Ελληνες υπήκοοι. 

Αυτό καταρτίζεται κατ' έτος γεννήσεως, σύμφωνα με 
τα οριζόμενα στα άρθρα 17 μέχρι 22. Ο τύπος του 
καθορίζεται με κοινή απόφαση των Υπουργών Εθνικής 
Αμυνας και Εσωτερικών. 

2. Σε κάθε νομαρχία και κάθε στρατολογικό γραφείο 
τηρείται, επίσης, όμοιο αντίτυπο του μητρώου αρρένων 
όλων των δήμων και κοινοτήτων, που υπάγονται στην 
περιφέρειά τους. 

3. Τα έντυπα μητρώα αρρένων δεν καταστρέψονται, 
παρά μόνο σε περίπτωση επανεκτυπώσεώς τους. 

Αυτά τηρούνται με επιμέλεια από τις αρχές που 
αναφέρονται στις προηγούμενες παραγράφους, από τις 
οποίες και ενημερώνονται ανελλιπώς με όλες τις ε- 
περχόμενες κάθε φορά μεταβολές, σύμφωνα με τα 
καθοριζόμενα από τις διατάξεις του νόμου αυτού. 

Ειδικώς, τα μητρώα αρρένων που τηρούνται από τα 
αιματολογικά γραφεία ενημερώνονται με τις επερχό- 
μενες κάθε φορά μεταβολές, σύμφωνα με τα καθορι¬ 
ζόμενα από το σχετικό κανονισμό των Ενόπλων Δυ¬ 
νάμεων. 

4 Υπεύθυνοι για την ασφαλή φύλαξη και πλήρη 
ενημέρωση των μητρώων αρρένων είναι: 

α) Για τη νομαρχία: Ο υπάλληλος που ορίζεται από 
το νομάρχη, με την επίβλεψη του διευθυντή εσωτερικών 
της νομαρχίας, ο οποίος είναι συνυπεύθυνος. 

β) Για το στρατολογικό γραφείο: Ο αξιωματικός ή ο 
δόκιμος έφεδρος αξιωματικός ή υπάλληλος που ορίζεται 
από το διευθυντή του γραφείου, ο οποίος επιβλέπει 
την τήρηση και είναι συνυπεύθυνος. 

γ) Για το δήμο: Ο υπάλληλος που ορίζεται από το 
διχιαρχο, ο οποίος επιβλέπει την τήρηση και είναι 
συνυπεύθυνος. 

δ) Για την κοινότητα: Ο γραμματέας αυτής με την 
επίβλεψη του προέδρου της κοινότητας, ο οποίος είναι 
συνυπεύθυνος. Ελλείψει γραμματέα υπεύθυνος είναι ο 
πρόεδρος της κοινότητας 

Άρθρο 2 

Υποχρέωση εγγραφής στο μητρώο αρρένων 

Ολοι οι άρρενες Έλληνες υπήκοοι, που διαμένουν 
είτε στο εσωτερικό είτε στο εξωτερικό υποχρεούνται 
να είναι γραμμένοι σε μητρώο αρρένων δήμου ή κοι¬ 
νότητας του Κράτους. 

Οι ανήλικοι γράφονται στο μητρώο αρρένων του δήμου 
ή της κοινότητας στο δημοτολόγιο του οποίου είναι 
γραμμένοι ή οφείλουν να εγγράφουν κατά τις διατάξεις 
περί κτήσεως δημοτικότητας. 

Οι ενήλικοι γράφονται στο μητρώο αρρένων του δήμου 
ή της κοινότητας της προτιμήσεώς τους. 


Άρθρο 3 
Αδήλωτοι 

1. Οσοι για οποιονδήποτε λόγο δεν είναι γραμμένοι 
σε μητρώα αρρένων, που καταρτίσθηκαν και επικυρώ¬ 
θηκαν κατά τους ορισμούς του παρόντος νόμου χαρα¬ 
κτηρίζονται ως "αδήλωτοι". Οι αδήλωτοι έχουν τις υ¬ 
ποχρεώσεις που καθορίζονται από την ισχύουσα νο¬ 
μοθεσία για τους γραμμένους στα μητρώα αρρένων 

Ελληνες υπηκόους. · 

2 Οι δήμοι και οι κοινότητες, καθώς και οι ελληνικές 
προξενικές αρχές, υποχρεούνται να μεριμνούν, χωρίς 
καθυστέρηση, για την εγγραφή στα μητρώα αρρένων 
των αδήλωτων που διαμένουν στην περιφέρειά τους. 

3. Οι αδήλωτοι γράφονται στο μητρώο αρρένων με 
απόφαση του νομάρχη, ύστερα από αίτηση των ενδια¬ 
φερομένων ή αυτεπαγγέλτως ή και με αίτηση κάθε 
πολίτη. 

Αρμόδιος για την εγγραφή είναι ο νομάρχης, στην 
περιφέρεια του οποίου υπάγεται ο δήμος ή η κοινότητα 
στο μητρώο αρρένων του οποίου πρέπει να εγγράφει 
ο αδήλωτος, σύμφωνα με τις διατάξεις του άρθρου 2 
του νόμου αυτού. 

Άρθρο 4 

Καθορισμός ηλικίας αδήλωτων που διαμένουν 
στο εσωτερικό 

1. Η ηλικία των εγγραφόμενων στο μητρώο αρρένων 
αδήλωτων που διαμένουν στο εσωτερικό καθορίζεται 
ως κατωτέρω: 

α) Των παρουσιαζόμενων στις μονάδες κατατάξεως 
των ενόπλων δυνάμεων, για την εκπλήρωση των στρα¬ 
τιωτικών τους υποχρεώσεων: Σύμφωνα με τα καθορι¬ 
ζόμενα από τη στρατολογική νομοθεσία. 

β) Ολων των λοιπών: Από τον αρμόδιο νομάρχη, 
όπως στην παρ. 3 του προηγούμενου άρθρου ορίζεται. 

2. Ο νομάρχης καθορίζει, υποχρεωτικά, έτος γεννή¬ 
σεως. ως κατωτέρω, κατά σειρά προτεραιότητας: 

α) Για όσους έχουν κάνει έναρξη εκπληρώσεως των 
στρατιωτικών τους υποχρεώσεων ή για εκείνους που 
έχουν εκπληρώσει αυτές: Το έτος γεννήσεως με το 
οποίο άρχισαν να εκπληρώνουν, εκπλήρωσαν ή εξα¬ 
γόρασαν τις στρατιωτικές τους υποχρεώσεις. 

β) Για όσους είχαν διαγράφει από το μητρώο αρρένων 
δήμου ή κοινότητας για οποιονδήποτε νόμιμο λόγο: Το 
έτος γεννήσεως με το οποίο ήταν γραμμένοι στο 
μητρώο αρρένων. 

γ) Για όσους υπάρχει ληξιαρχική πράξη γεννήσεως, 
που έχει συνταχθεί μέσα σε ενενήντα ημέρες από της 
γεννήσεως: Το έτος γεννήσεως που αναγράφεται στη 

ληξιαρχική πράξη. 

3. Για όσους δεν υπάγονται σε μια απο τις κατηγορίες 
της προηγούμενης παραγράφου, ο νομάρχης καθορίζει 
έτος γεννήσεως αυτό που προκύπτει από επίσημα 

στοιχεία. , 

Εάν το έτος γεννήσεως δεν προκύπτει απο επίσημα 

στοιχεία ή γεννώνται αμφιβολίες γί αυτό, μπορεί ο 
νομάρχης να διατάσσει την αυτοπρόσωπη παρουσία του 
αδήλωτου και να καθορίζει, κατά την ελεύθερη κρίση 
του, το έτος γεννήσεως αυτού. 

4. Από τους εγγραφόμενους στο μητρώο αρμένων, 
«ατά τις διατάξεις του άρθρου αυτού, μπορεί να ζητηθεί 
η διόρθωση της ηλικίας που έχει καθορισθεί, σύμφωνα 
με Τις σχετικές διατάξεις της στρατολογικής νομοθε¬ 
σίας. 

, Άρθρο 5 

Καθορισμός ηλικίας αδήλωτων που διαμένουν 
στο εξωτερικό 

1. Η ηλικία των εγγραφόμενων στο μητρώο αρμένων 
αδήλωτων, που διαμένουν στο εξωτερικό, καθορίζεται 
από τον Έλληνα έμμισθο πρόξενο στην περιφέρεια του 
οποίου διαμένει ο αδήλωτος. 

2. Οι διατάξεις των παραγράφων 2, 3 και 4 του 
προηγούμενου άρθρου εφαρμόζονται και στην περίπτω¬ 
ση αυτή. 

3. Ολα τα δικαιολογητικά για τον καθορισμό της 
ηλικίας και την εγγραφή του αδήλωτου διαβιβάζονται 
στον αρμόδιο νομάρχη για την έκδοση σχετικής απο- 
φάσεως κατά τις διατάξεις του άρθρου 3 παρ. 3. 

4. Οι ελληνικές προξενικές αρχές υποχρεούνται να 
εγγράφουν όλους του Ελληνες υπηκόους, που διαμέ¬ 
νουν στην περιφέρειά τους, σε ειδικό βιβλίο που καλείται 
"προξενικό μητρώο". Ο τύπος αυτού καθορίζεται με 
απόφαση του Υπουργού των Εσωτερικών. Τα στοιχεία 
των εγγραφόμενων λαμβάνονται από επίθημα πιστο¬ 
ποιητικά ή από σχετικά έγγραφα των αρμόδιων ελλη¬ 
νικών αρχών. 

Άρθρο 6 

Εγγραφή αλλοδαπών που αποκτούν ή 
ανακτούν την ελληνική ιθαγένεια 


νότητας και με το ίδιο ή διαφορετικό έτος γεννήσεως, 
επικρατέστερη εγγραφή, κατά σειρά προτεραιότητας 
θεωρείται: 

α) Αυτή με την οποία άρχισαν να εκπληρώνουν ή 
εκπλήρωσαν τις στρατιωτικές τους υποχρεώσεις. 

β) Αυτή που έγινε με βάση τη ληξιαρχική πράξη 
γεννήσεως, η οποία συντάχθηκε μέσα σε ενενήντα 
ημέρες από τη γέννηση. 

γ) Αυτή που έγινε πρώτη, εφόσον οι εγγραφές ανα- 
φέρονται σε διάφορα έτη γεννήσεως και 

δ) Η εγγραφή στο μητρώο αρρένων δήμου ή κοινό¬ 
τητας στο δημοτολόγιο του οποίου είναι γραμμένος ή 
οφείλει να είναι γραμμένος, άλλως η εγγραφή που 
προτιμά αυτός που έχει τη γονική μέριμνα επί ανηλίκου 
η ο ίδιος εφόσον είναι ενήλικος. Η περίπτωση αυτή 
αφορά τους εγγεγραμμένους με το αυτό έτος γεννή¬ 
σεως. 

2. Η διαγραφή αυτών από το μητρώο αρρένων ενερ- 
γείται με απόφαση του νομάρχη, ύστερα από πρόταση 
του διευθυντή του στρατολογικού γραφείου. 

Αρμόδιος για τη διαγραφή είναι ο νομάρχης στην 
περιφέρεια του οποίου υπάγεται ο δήμος ή η κοινότητα 
από το μητρώο αρρένων του οποίου πρέπει να διάγραφε! 
ο πλέον της μιας φοράς γραμμένος, αρμόδιο δε στρα¬ 
τολογικό γραφείο το αντίστοιχο (γραφείο). 

3. Σε περίπτωση διαφωνίας του νομάρχη με την 
πρόταση του διευθυντή του στρατολογικού γραφείου, 
η υπόθεση παραπέμπεται από το νομάρχη, μέσα ΰ ένα 
μήνα από τότε που περιήλθε σ αυτόν, στον Υπουργό 
Εσωτερικών, ο οποίος και αποφασίζει σχετικά. 

Επί αντιρρήσεων του εγγεγραμμένου κατά της απο- 
φάσεως του νομάρχη αποφαίνεται επίσης ο Υπουργός 
των Εσωτερικών. 


1 Οι αλλοδαποί, ομογενείς ή αλλογενείς, που απο¬ 
κτούν την ελληνική ιθαγένεια γράφονται, με απόφαση 
του αρμόδιου νομάρχη, στο μητρώο αρρένων του δήμου 
ή της κοινότητας του τόπου της κατοικίας τους κατά 
το χρόνο κτήσεως της ελληνικής ιθαγένειας. Το έτος 
γεννήσεως αυτών καθορίζεται σύμφωνα με τις διατάξεις 
των προηγούμενων άρθρων 4 και 5. 

2 Ειδικότερα, οι αλλοδαποί ομογενείς που αποκτούν 
την ελληνική ιθαγένεια με την κατάταξή τους είτε ως 
εθελοντες στις Ενοπλες Δυνάμεις είτε ως εισαχθέντες 
σε παραγωγικές σχολές αξιωματικών ή υπαξιωματικών, 
γράφονται με απόφαση του αρμόδιου νομάρχη στο 
μητρώο αρρένων του δήμου ή της κοινότητας της 
προτιμήσεώς τους, με το έτος γεννήσεως που έγιναν 
δεκτοί για κατάταξη. 

3. Όσοι, σύμφωνα με τις ισχύουσες διατάξεις, ανα¬ 
κτούν την ελληνική ιθαγένεια επανεγγράφονται, με 
απόφαση του αρμόδιου νομάρχη, οτο μητρώο αρρένων 
του δήμου ή της κοινότητας στο οποίο ήταν γραμμένοι, 

προ της διαγραφής τους με τα ίδια στοιχεία και έτος 
γεννήσεως. 


Άρθρο 7 

Διαγραφή πολλαπλώς εγγεγραμμένων 
στα μητρώα αρρένων 

1. Για τους εγγεγραμμένους πλέον της μιας φοράς 
στα μητρώα αρρένων του ίδιου ή άλλου δήμου ή κοι- 


Άρθρο 8 

Διαγραφή λόγω θανάτου ή αφάνειας 


1. Οσοι πεθαίνουν ή κηρύσσονται σε αφάνεια δια¬ 
γράφονται από τα μητρώα αρρένων με απόφαση του 
αρμόδιου νομάρχη, στον οποίο υποβάλλονται ή απο- 
στέλλονται τα εξής δικαιολογητικά: 

α) Σε περίπτωση θανάτου, πιστοποιητικό θανάτου 
που εκδίδει ο δήμαρχος ή ο πρόεδρος της κοινότητας' 
του δήμου ή της κοινότητας, στα μητρώα αρρένων του 
οποίου είναι γραμμένος. 

β) Αν πρόκειται περί θανάτου προσώπου που υπηρετεί 
στις Ένοπλες Δυνάμεις ή τα σώματα ελληνικής αστυ¬ 
νομίας. πυροσβεστικού ή λιμενικού, έγγραφο του αρ¬ 
μόδιου στρατολογικού γραφείου, 
γ) Αντίγραφο της σχετικής τελεσίδικης δικαστικής 
απόφασης, για όσους κηρύσσονται σε αφάνεια. 

2. Οι δήμαρχοι και οι πρόεδροι κοινοτήτων υποβάλλουν 
στον αρμόδιο νομάρχη, στο τέλος κάθε μήνα, τα πι¬ 
στοποιητικά θανάτου όσων πέθαναν. 


> - -I —* ΐμυΚξ,ΙΝξμνΟυ 

περί δήμου ο αρμόδιος υπάλληλος του δήμου, προκει- 
μενου δε περί κοινότητας, ο γραμματέας. 

3 Αν, μετά τη διαγραφή εξακριβωθεί όπ βρίσκεται 
στη ζωη αυτός που διαγράφτηκε, τότε, με απόφαση 
του αρμόδιου νομάρχη, επανεγγράφεται στο μητρώο 
αρρένων από το οποίο είχε διαγραφεί και με τα αυτά 
στοιχεία και έτος γεννήσεωο. 

Άρθρο 9 

Διαγραφή Οσων δεν έχουν την ελληνική ιθαγένεια 

1. Όσοι είναι γραμμένοι στα μητρώα αρρένων, χωρίς 
να έχουν την ελληνική ιθαγένεια, διαγράφονται με 
απόφαση του νομάρχη. 

2. Με απόφαση του Υπουργού Εσωτερικών διαγρά¬ 
φονται όσοι, για οποιονδήποτε λόγο, χάνουν ή κηρύσ¬ 
σονται έκπτωτοι της ελληνικής ιθαγένειας. 

Άρθρο 10 

Διαγραφή ανυπάρκτων 

1. Οσοι είναι γραμμένοι στο μητρώο αρρένων δήμου 

ή κοινότητας, κατά την αρχική σύνταξή του, με ελ^πή 
ή πλήρη τα στοιχεία τους και δεν παρουσιαστούν σε 
στρατολογικό γραφείο ή στρατιωτική μονάδα για την 
εκπλέρωση των στρατιωτικών τους υποχρεώσεων, χα¬ 
ρακτηρίζονται "ανύπαρκτοι*, εφόσον πιστοποιείται από 
τις αρμόδιες δημοτικές ή κοινοτικές και από τις αστυ¬ 
νομικές αρχές ότι δεν έχουν δώσει κανένα σημείο ζωής 
και ότι πρόκειται για πρόσωπα άγνωστης διαμονής ή 
τύχης. 

2. Οι ανύπαρκτοι διαγράφονται από το μητρώο αρ¬ 
ρένων με απόφαση του αρμόδιου νομάρχη, ύστερα από 
πρόταση του διευθυντή του οικείου στρατολογικού γρα¬ 
φείου. 

3. Αν όμως, μετά τη διαγραφή τους, εξακριβωθεί άτι 
βρίσκονται στη ζωή, με όμοια απόφαση του νομάρχη 
ξαναγράφονται στο μητρώο αρρένων του αυτού δήμου 
ή κοινότητας και με τα ίδια στοιχεία και έτος γεννήσεως. 

Άρθρο 11 

Συμπλήρωση και διόρθωση στοιχείων 

1. Τα ελλιπή και εσφαλμένα στοιχεία των εγγραφών 
στα μητρώα αρρένων συμπληρώνονται ή διορθώνονται 
με απόφαση του αρμόδιου νομάρχη. 

2. Οι δήμαρχοι και οι πρόεδροι των κοινοτήτων 
υποχρεούνται να συγκεντρώνουν, χωρίς καθυστέρηση, 
τα απαιτούμενα κατά περίπτωση δικαιολογητικά και να 
τα στέλνουν στο νομάρχη για την έκδοση της σχετικής 
αποφάσεως. 

Άρθρο 12 
Μετεγγραφές 

1. Όποιος μεταδημστεύει μπορεί να εγγράφει στα 
μητρώα αρρένων του δήμου ή της κοινότητας στο 
δημοτολόγιο του οποίου φέρεται γραμμένος, διαγρα- 
φόμενος από το μητρώο αρρένων στο οποίο είχε 
εγγράφει. 

2. Για τη μετεγγραφή απαιτείται αίτηση του ενδια¬ 
φερομένου ή αν πρόκειται για ανήλικο των γονέων του 
ή του γονέα που ασκεί μόνος του τη γονική μέριμνα. 
Η αίτηση υποβάλλεται στο στρατολογικό γραφείο, στην 
περιφέρεια του οποίου υπάγεται ο δήμος ή η κοινότητα 
από το μητρώο αρρένων του οποίου ζητείται η διαγραφή. 

3. Η διαγραφή ενεργείται με απόφαση του νομάρχη, 
στην περιφέρεια του οποίου υπάγεται ο δήμος ή η 
κοινότητα από το μητρώο αρρένων του οποίου ζητείται 
η διαγραφή, που εκδίδεται μετά από πρόταση του 
διευθυντή του αρμόδιου στρατολογικού γραφείου. 


Η εγγραφή ενεργείται με απόφαση του νομάρχη, στην 
περιφέρεια του οποίου υπάγεται ο δήμος ή η κοινότητα 
στο μητρώο αρρένων του οποίου ζητείται η εγγραφή, 
βάσει της απόφασης διαγραφής. 

4. Η μετεγγραφή επιτρέπεται μέχρι της 31ης Δεκεμ¬ 
βρίου του έτους, κατά το οποίο ο ενδιαφερόμενος 
συμπληρώνει το 18ο έτος της ηλικίας, που προκύπτει 
από την εγγραφή του στο μητρώο αρρένων. 

Η ηλικία στην περίπτωση αυτήν υπολογίζεται σύμφωνα 
με τις σχετικές διατάξεις της στρατολογικής νομοθε¬ 
σίας. 

5. Σε καιρό ειρήνης ή κατά τη διάρκεια μερικής 
επιστράτευσης η μετεγγραφή επιτρέπεται ανεξαρτήτως 
ηλικίας, εφόσον, σύμφωνα με τις διατάξεις της στρα¬ 
τολογικής νομοθεσίας, οι ενδιαφερόμενοι έχουν: 

α) Εκπληρώσει ή εξαγοράσει όλες τις στρατιωτικές 
τους υποχρεώσεις. 

β) Απαλλαγεί της υποχρεώσεως για στράτευση. 

γ) Διαγράφει από την εφεδρία των ενόπλων δυνάμεων. 

Άρθρα 13 

Μεταβολές - Δικαιολογητικά 

1. Οποιαδήποτε άλλη μεταβολή στα μητρώα αρρένων 
ενεργείται με απόφαση του νομάρχη, στην περιφέρεια 
του οποίου υπάγεται ο δήμος ή η κοινότητα. 

Η απόφαση αυτή κοινοποιείται σε όλες τις αρμόδιες 
αρχές, που τηρούν μητρώα αρρένων. 

2. Αντίγραφα των αποφάσεων, που εκδίδει ο νομάρχης 
κάθε χρόνο για τις πόσης φύσεως μεταβολές στα 
μητρώα αρρένων, βιβλιοδετούνται και φυλάσσονται προ¬ 
σεκτικά από τον υπάλληλο της περίπτωσης α' της 
παραγράφου 4 του άρθρου 1. 

3. Τα δικαιολογητικά που απαιτούνται για κάθε περί¬ 
πτωση έκδοσης αποφάσεως του νομάρχη, η διαδικασία 
υποβολής τους, ως και κάθε άλλη απαραίτητη λεπτο¬ 
μέρεια για την εφαρμογή του παρόντος νόμου καθο¬ 
ρίζονται με απόφαση του Υπουργού Εσωτερικών. 

Άρθρο 14 

Επιθεώρηση μητρώων αρρένων 

1. Ο Υπουργός Εθνικής Άμυνας, ύστερα από πρόταση 
του Γενικού Επιτελείου Εθνικής Άμυνας, μπορεί να 
εξουσιοδοτεί τους διευθυντές των στρατολογικών γρα¬ 
φείων να ενεργούν επιθεώρηση στα τηρούμενα, από 
τους δήμους και τις κοινότητες της περιφέρειάς τους, 
μητρώα αρρένων. 

2. Οι εκθέσεις, που συντάσσονται από τους διευθυντές 
των στρατολογικών γραφείων, κοινοποιούνται στις οι¬ 
κείες νομαρχίες για την τακτοποίηση των τυχόν πλημ¬ 
μελών ενεργειών ή παραλείψεων που διαπιστώθηκαν. 

Άρθρο 15 

Βιβλία γεννήσεων και βαπτίσεων 

1. Σε κάθε ναό τηρείται "βιβλίο βαπτίσεων*, στο οποίο 
γράφονται όλα τα τέκνα που βαπτίζονται. 

2. Ομοίως, σε κάθε τέμενος ή συναγωγή τηρείται 
"βιβλίο γεννήσεων*, στο οποίο γράφονται όλα τα τέκνα 
των μουσουλμάνων ή Ισραηλιτών, που γεννιούνται στην 
οικεία περιφέρεια. 

3. Τα ανωτέρω βιβλία τηρούνται και ενημερώνονται 
από τον αρμόδιο εφημέριο ή τον οικείο θρησκευτικό 
λειτουργό. 

4. Ο τύπος των βιβλίων αυτών καθορίζεται με απόφαση 
του Υπουργού των Εσωτερικών. 

Άρθρο 16 

Στρατολογικοί πίνακες 

1. Οι δήμοι και οι κοινότητες υποχρεούνται μέχρι 1ης 
Απριλίου κάθε χρόνου το αργότερο, να καταρτίζουν, 
οε δύο αντίτυπα και να υποβάλλουν στην αρμόδια 
νομαρχία στρατολογικό πίνακα, εκείνων που υποχρεού- 
νται το επόμενο έτος να παρουσιασθούν στα στρατο¬ 
λογικά γραφεία για την κατάθεση των σχετικών με την 
επιλογή τους εντύπων. 

2. Οι στρατολογικοί πίνακες συντάσσονται με βάση 
τα μητρώα αρρένων, που τηρούν οι δήμοι και οι κοι¬ 
νότητες και περιλαμβάνουν: 

α) Όλους αυτούς που είναι γραμμένοι στο αντίστοιχο 
έτος γεννήσεως και δεν έχουν διαγραφεί νομίμως. 

β) Παραλειφθέντες ή αδήλωτους, που έχουν γεννηθεί 
κατά το ίδιο ως άνω έτος. 

3. Οι στήλες των στρατολογικών πινάκων, πριν υ¬ 
ποβληθούν στην οικεία νομαρχία, συμπληρώνονται για 
μεν τα ληξιαρχικά στοιχεία από τα μητρώα αρρένων, 
για δε πς υπόλοιπες ενδείξεις με υπεύθυνη δήλωση 
του πατέρα ή της μητέρας ή από άλλα στοιχεία. 

4. ΓΓ αυτούς που πρέπει νο εγγραφούν (παραλει- 
φθέντες ή αδήλωτους), για όσους πρέπει να διαγραφούν 
για οποιονδήποτε νόμιμο λόγο από τα μητρώα αρρένων 
(με εξαίρεση τα πρόσωπα άγνωστης διαμονής ή τύχης 
που διαγράφονται κατά τις διατάξεις του άρθρου 10), 
ως και για εκείνους που είναι γραμμένοι με ελλιπή ή 
εσφαλμένα στοιχεία, επισυνάπτονται τα απαιτούμενα, 
ανάλογα με την περίπτωση, δικαιολογητικά. 

5. Ο νομάρχης, μόλις περιέλθουν στη νομαρχία οι 
ανωτέρω πίνακες: 

α) Δίδει εντολή να γίνει έλεγχος για την πληρότητα 
και την κανονική σύνταξή τους. 

β) Εκδίδει, με βάση τα υποβληθέντα δικαιολογητικά, 
σχετικές αποφάσεις. 

γ) Επικυρώνει αυτούς, μετά προηγούμενη διαπίστωση 
ότι έχουν γίνει οι μεταβολές, που επήλθαν με βάση τις 
αποφάσεις αυτές. 

6. Ο τύπος, η ημερομηνία αποστολής από τις νο¬ 
μαρχίες των στρατολογικών πινάκων στα αρμόδια στρα¬ 
τολογικά γραφεία, ως και κάθε άλλη σχετική με αυτούς 
απαραίτητη λεπτομέρεια, καθορίζονται με απόφαση του 
Υπουργού Εθνικής Άμυνας, μετά από πρόταση του 
Γενικού Επιτελείου Εθνικής Αμυνας. 

Με όμοια υπουργική απόφαση μπορεί να τροποποιείται 
η ημερομηνία υποβολής των στρατολογικών πινάκων, 
που ορίζεται στην παρ. 1 του άρθρου αυτού. 

ΚΕΦΑΛΑΙΟ Β’ 

ΔΙΑΔΙΚΑΣΙΑ ΚΑΤΑΡΤΙΣΜΟΥ 
ΜΗΤΡΩΩΝ ΑΡΡΕΝΩΝ 

Άρθρο 17 

Ετήσιο μητρώο αρρένων 

Στο μητρώο αρρένων που καταρτίζεται κάθε χρόνο 


για κάθε δήμο ή κοινότητα του Κράτους, γράφονται, 
σύμφωνα με τις διατάξεις του άρθρου 2 του παρόντος 
νόμου, όλα τα άρρενα τέκνα Ελλήνων υπηκόων, που 
γεννήθηκαν ζώντα κατά το προηγούμενο έτος. 

Άρθρο 18 

Επιτροπή καταρτισμού ετήσιου μητρώου αρρένων 

1. Το ετήσιο μητρώο αρρένων καταρτίζεται από τρι¬ 
μελή επιτροπή, που συγκροτείται ως ακολούθως: 

α) Στους δήμους: Από το δήμαρχο ή το νόμιμο 
αναπληρωτή του, ως πρόεδρο, τον αρμόδιο για τα 
μητρώα αρρένων υπάλληλο του δήμου και απο τον 
οικείο ληξίαρχο, ως μέλη. 

β) Στις κοινότητες: Από τον πρόεδρο της κοινότητας 
ή το νόμιμο αναπληρωτή του, ως πρόεδρο, το γραμματέα 
της κοινότητας και το ληξίαρχο, ως μέλη. 

2. Όπου η ιδιότητα του ληξίαρχου συμπίπτει στο 
πρόσωπο ενός από τα λοιπά μέλη της επιτροπής, 
μετέχει σ' αυτήν ένας δημοτικός ή κοινοτικός σύμβουλος 
που ορίζεται, με τον αναπληρωτή του, με απόφαση του 
δημοτικού ή κοινοτικού συμβουλίου στο πρώτο δίμηνο 
κάθε έτους. 

3. Η επιτροπή αυτή, που συνέρχεται με μέριμνα του 
προέδρου, συνεδριάζει στο δημαρχιακό ή κοινοτικό 
κατάστημα, οι δε αποφάσεις της λαμβάνονται ομόφωνα. 
Τυχόν διαφωνία αναφέρεται σε πρακτικό, που συντάσ- 
σεται ειδικά για το σκοπό αυτόν. 

Άρθρο 19 

Στοιχεία καταρτισμού ετήσιου μητρώου αρρένων 

1. Το ετήσιο μητρώο αρρένων καταρτίζεται βάσει 
αποσπασμάτων ληξιαρχικών πράξεων γεννήσεως, που 
αφορούν στους ζώντες άρρενες Έλληνες υπηκόους, 
που γεννήθηκαν κατά το προηγούμενο ημερολογιακό 
έτος. 

2. Μέσα στο πρώτο δίμηνο κάθε έτους οι ληξίαρχοι 
και οι διπλωματικοί ή προξενικοί υπάλληλοι, που ασκούν 
ληξιαρχικά καθήκοντα στην αλλοδαπή, υποχρεούνται να 
στέλνουν στον αρμόδιο δήμαρχο ή πρόεδρο της κοι¬ 
νότητας τα αναφερόμενα στην προηγούμενη παράγραφο 
αποσπάσματα ληξιαρχικών πράξεων γεννήσεως για την 
εγγραφή στα μητρώα αρρένων, σύμφωνα με τις διατάξεις 
του άρθρου 2 

Οι ληξίαρχοι μπορούν, αντί της αποστολής αποσπα¬ 
σμάτων ληξιαρχικών πράξεων, να θέτουν υπόψη της 
επιτροπής της έδρας τους, στην οποία μετέχουν, τα 
ληξιαρχικά βιβλία 

3. Κάθε μεταγενέστερη προσθήκη, διόρθωση ή με¬ 
ταβολή στοιχείων της ληξιαρχικής πράξεως γεννήσεως 
γνωστοποιείται στον αρμόδιο δήμαρχο ή πρόεδρο της 
κοινότητας 

4. Μέσα στη δίμηνη προθεσμία, που ορίζεται με την 
παρ. 2 του άρθρου αυτού, οι εφημέριοι και οι οικείοι 
θρησκευτικοί λειτουργοί στέλνουν στον αρμόδιο δή- 
μαρχο ή πρόεδρο της κοινότητας ονομαστική κατάστα¬ 
ση, που συντάσσεται από τα βιβλία γεννήσεων και 
βσπτίσεων τα προβλεπόμενα από το άρθρο 15. Με 
βάση την ονομαστική αυτήν κατάσταση, η οποία περι¬ 
λαμβάνει τα άρρενα τέκνα, που γεννήθηκαν ζώντα κατά 
το προηγούμενο έτος, η επιτροπή του προηγούμενου 

άρθρου προβαίνει στην αναζήτηση των αποσπασμάτων 
ληξιαρχικών πράξεων γεννήσεων, που δεν περιήλθαν 
σ' αυτή. 

Άρθρο 20 

Καταρτισμός ετήσιου μητρώου αρρένων 

1. Η επιτροπή που προβλέπεται από το άρθρο 18, 
αφού ελέγξει τα στοιχεία του προηγούμενου άρθρου, 
καταρτίζει μέσα στους μήνες Μάρτιο και Απρίλιο κάθε 
χρόνου ονομαστικό κατάλογο, στον οποίο εγγράφει με 
απόλυτη αλφαβητική σειρά όλους τους άρρενες. Ο 
κατάλογος αυτός υπογράφεται από τον πρόεδρο και 
τα μέλη της επιτροπής. 

2, Μέσα στο πρώτο πενθήμερο του μήνα Μαίου 
τοιχοκολλάται αντίγραφο του καταλόγου αυτού, με μέ¬ 
ριμνα του προέδρου της επιτροπής, στον καθορισμένο 
για το σκοπό αυτόν τόπο ανακοινώσεων του δημαρ¬ 
χιακού ή κοινοτικού καταστήματος, όπου παραμένει 
μέχρι τέλους του Ιδιου μήνα. 

Για την τοιχοκόλληση συντάσσεται σχετικό αποδει¬ 
κτικό παρουσία δύο μαρτύρων. Παράλληλα ο δήμαρχος 
ή ο πρόεδρος της κοινότητας προσκαλεί με κάθε 
πρόσφορο μέσο (τύπο, ραδιόφωνο, αγγελίες σε εκκλη¬ 
σίες κ.λπ.) τους ενδιαφερόμενους, όπως, μέσα στο ίδιο 
ως άνω χρονικό διάστημα, υποβάλουν τις τυχόν εν¬ 
στάσεις τους επί του περιεχομένου του καταλόγου. 

Άρθρο 21 

Έλεγχος ενστάσεων 

1. Η επιτροπή συνέρχεται μέσα στο μήνα Ιούνιο, 
εξετάζει τις ενστάσεις που τυχόν υποβλήθηκαν και για 
όσες από αυτές έγιναν ομόφωνα αποδεκτές επιφέρει 
τις αναγκαίες μεταβολές και συντάσσει σχετικό πρα- 
κπκό. 

2 Ακολούθως, η επιτροπή ανασυντάσσει σε τέσσερα 
αντίτυπα τον ονομαστικό κατάλογο, που αναφέρεται 
στην παρ. 1 του προηγούμενου άρθρου, τον υπογράφει 
και τον υποβάλλει, δια του δημάρχου ή του προέδρου 
της κοινότητας, στον οικείο νομάρχη μέχρι τέλους του 
Ιδιου μήνα. Μαζί με τα αντίτυπα του ονομαστικού κα¬ 
ταλόγου στέλνονται οι ενσ.άσεις, που τυχόν δεν έγιναν 
ομόφωνα αποδεκτές, τα πρακτικά και το αποδεικτικό 
τοιχοκολλήσεως. 

Άρθρο 22 

Επικύρωση ετήσιου μητρώου αρρένων 

Ο νομάρχης ελέγχει την πληρότητα των ονομαστικών 
καταλόγων, αποφαίνεται επί των τυχόν διαφωνιών της 
επιτροπής, που προέκυψαν κατά το άρθρο 18 και επί 
των ενστάσεων, που υποβλήθηκαν κατά το άρθρο 20 
και στη συνέχεια επικυρώνει τους καταλόγους αυτούς, 
που αποτελούν τα ετήσια μητρώα αρρένων. 

Άρθρο 23 

Εκτύπωση ετήσιου μητρώου αρρένων 

1. Μέσα στο μήνα Σεπτέμβριο ο νομάρχης στέλνει 
στις αρχές του άρθρου 1, που τηρούν τα μητρώα 
αρρένων. από ένα αντίτυπο του ετήσιου μητρώου αρ¬ 
ρένων. 


Μέσα στην ίδια προθεσμία στέλνει όμοιο αντίτυπο 
στο Υπουργείο Εσωτερικών για να μεριμνήσει για την 
εκτύπωσή του. με έξοδα που βαρύνουν τον προϋπο¬ 
λογισμό του. 

2. Τα εκτυπωθέντα ετήσια μητρώα αρρένων στέλνο¬ 
νται στον αρμόδιο νομάρχη για έλεγχο και ενημέρωση, 
σχετικά με τις μεταβολές που επήλθαν, ως και για τη 
διόρθωση των τυχόν σφαλμάτων ή παραλείψεων, που 
έγιναν κατά την εκτύπωση. 

3. Ακολούθως επικυρώνει τα ετήσια μητρώα αρρένων 
και στέλνει από ένα αντίτυπο στις αρχές του άρθρου 
1. που τηρούν αυτά. Μετά τη λήψη του αντίτυπου, οι 
αρχές αυτές καταστρέφουν το αντίστοιχο χειρόγραφο 
ή δακτυλογραφημένο ετήσιο μητρώο αρρένων. 

Άρθρο 24 

Βιθλιοδέτηση μητρώων αρρένων 

1. Τα έντυπα ετήσια μητρώα αρρένων πέντε ετών 
για τους δήμους και δέκα ετών για τις κοινότητες 
βιβλιοδετούνται σε ένα σώμα με μέριμνα του νομάρχη, 
ο οποίος δύναται, κατά την κρίση του και ανάλογα με 
τον όγκο του ετήσιου μητρώου αρρένων, να επιτρέπει 
τη βιβλιοδέτηση και μικρότερου αριθμού αυτών. 

2. Η δαπάνη βιβλιοδέτησης του μητρώου αρρένων, 
για όλες τις αρχές του άρθρου 1 που τα τηρούν, 
βαρύνει τον προϋπολογισμό του οικείου δήμου ή κοι¬ 
νότητας. 

Άρθρο 25 

Μητρώα αρρένων δήμων ή κοινοτήτων που 
αναγνωρίζονται ή ενώνονται 

1. Σε περίπτωση αναγνωρίαεως ενός συνοικισμού σε 
δήμο ή κοινότητα καταρτίζεται από την αρχή νέο μητρώο 
αρρένων, βάσει αυτού που υπάρχει, δια μεταφοράς των 
αντίστοιχων εγγραφών από το παλαιό στο νέο. 

2. Σε περίπτωση ενώσεως δήμων ή κοινοτήτων κα¬ 
ταρτίζεται και πάλι νέο μητρώο αρρένων, στο οποίο 
μεταφέρονται οι αντίστοιχες εγγραφές από τα παλαιό 
στο νέο, με τη σειρά που αναφέρονται οι δήμοι και οι 
κοινότητες στο προεδρικό διάταγμα ενώσεως αυτών. 

3. Σε περίπτωση αποσπάσεως συνοικισμού δήμου ή 
κοινότητας και προσαρτήσεώς του σε άλλο δήμο ή 
κοινότητα μεταφέρονται οι αντίστοιχες εγγραφές στο 
μητρώο αρρένων στη συνέχεια των υφιστάμενων εγ¬ 
γραφών. 

Άρθρο 26 

Ανασύνταξη μητρώων αρρένων 

Τα μητρώα αρρένων, τα οποία με οποιονδήποτε τρόπο 
καταστρέφονται ή χάνονται, ανασυντάσσονται με μέρι¬ 
μνα των αρμόδιων νομαρχών, σύμφωνα με όσα ορίζονται 
σε προεδρικό διάταγμα, που εκδίδεται με πρόταση των 
Υπουργών Εθνικής Αμυνας και Εσωτερικών. 

ΚΕΦΑΛΑΙΟ Γ 
ΤΕΛΙΚΕΣ ΔΙΑΤΑΞΕΙΣ 

Άρθρο 27 
Ποινικές διατάξεις 

1. Όσοι παραλείπουν την εκπλήρωση των υποχρεώ¬ 
σεων που ορίζονται με τον παρόντα νόμο τιμωρούνται, 

οι μεν υπάλληλοι (κατά την έννοια του άρθρου 13 του 
Πανικού Κώδικα), αύμφωνα με τις διατάξεις του άρθρου 
259 του Ποινικού Κώδικα, οι δε λοιποί κατά τις διατάξεις 
του άρθρου 458 του Ιδιου Κώδικα. 

2. Οι ανωτέρω, εάν ενήργησαν από αμέλεια, τιμω¬ 
ρούνται με χρηματική ποινή μέχρι 20.000 δρχ. 

Άρθρο 28 

Κατσργούμενες διατάξεις 

Από της ισχύος του παρόντος Κώδικα καταργούνται, 
το ν.δ. 762/1970 'περί μητρώων αρμένων - και κάθε 
άλλη γενική ή ειδική διάταξη, που είναι αντίθετη με 
αυτόν. 


Άρθρο δεύτερο 
Χρόνος έναρξης ισχύος 

Η ισχύς του παρόντος νόμου αρχίζει από της δημοσιεΰ- 
σεώς του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφη¬ 
μερίδα της Κυβερνήσεως και την εκτέλεσή του ως Νόμου 
του Κράτους. 


Αθήνα, 3 Μαρτίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 


01 ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΑΜΥΝΑΣ 

ΣΩΤ. ΚΟΥΒΕΛΑΣ ΙΩ. ΒΑΡΒΙΤΣΙΩΤΗΣ 


ΕΕΩΤΕΡΙΚΩΝ 

Μ. ΠΑΠΑΚΩΝΣΤΑΝΤΙΝΟΥ 


ΕΣΩΤΕΡΙΚΟΝ 

ΙΩ. ΚΕΦΑΛΟΓΙΑΝΝΗΣ 


ΟΙΚΟΝΟΜΙΚΟΝ ΔΙΚΑΙΟΣΥΝΗΣ 

ΣΤ. ΜΑΝΟΣ ΑΝΝΑ ΨΑΡΟΥΔΑ-Μ ΠΕΝΑΚΗ 

